小洞庭洄源亭讌四郡太守詩
作者：蘇源明
朝代：唐

paragraphs: 小洞庭兮牽方舟，風嫋嫋兮離平流。
牽方舟兮小洞庭，雲微微兮連絕𡷨。
層瀾壯兮緬以沒，重巖轉兮超以忽。
馮夷逝兮護輕橈，蛟龍行兮落增潮。
泊中湖兮澹而閑，並曲漵兮悵而還。
適予手兮非予期，將解袂兮藂予思。
尚君子兮壽厥身，承明主兮憂斯人。